title: Vykonávacie nariadenie Komisie (EÚ) 2022/159 zo 4. februára 2022, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Bacillus amyloliquefaciens kmeň IT-45 a ktorým sa mení vykonávacie nariadenie Komisie (EÚ) č. 540/2011 (Text s významom pre EHP)

text:
                  7.2.2022

                  SK

                  Úradný vestník Európskej únie

                  L 26/7

         VYKONÁVACIE NARIADENIE KOMISIE (EÚ) 2022/159
         zo 4. februára 2022,
         ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka s nízkym rizikom Bacillus amyloliquefaciens kmeň IT-45 a ktorým sa mení vykonávacie nariadenie Komisie (EÚ) č. 540/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 22 ods. 1,
         keďže:

                     (1)

                     Spoločnosti Danstar Ferment AG a Comercial Quimica Masso predložili 26. júna 2017 Francúzsku v súlade s článkom 7 ods. 1 nariadenia (ES) č. 1107/2009 žiadosť o schválenie účinnej látky Bacillus amyloliquefaciens kmeň IT-45.

                     (2)

                     V súlade s článkom 9 ods. 3 uvedeného nariadenia Francúzsko ako spravodajský členský štát 1. decembra 2017 informovalo žiadateľov, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti žiadosti.

                     (3)

                     Spravodajský členský štát predložil 15. mája 2019 Komisii návrh hodnotiacej správy, ktorého kópiu zaslal úradu so záverom, že od účinnej látky Bacillus amyloliquefaciens kmeň IT-45 by sa mohlo očakávať, že spĺňa kritériá schválenia stanovené v článku 4 nariadenia (ES) č. 1107/2009.

                     (4)

                     Úrad zároveň v súlade s článkom 12 ods. 3 nariadenia (ES) č. 1107/2009 stanovil pre žiadateľov lehotu na to, aby členským štátom, Komisii a samotnému úradu poskytli dodatočné informácie.

                     (5)

                     Vo svojich záveroch oznámených žiadateľom, členským štátom a Komisii po partnerskom preskúmaní hodnotenia účinnej látky Bacillus amyloliquefaciens kmeň IT-45 z hľadiska rizika pesticídov podľa článku 12 ods. 2 nariadenia (ES) č. 1107/2009 dospel úrad k záveru, že od uvedenej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009. Úrad svoje závery sprístupnil verejnosti (2).

                     (6)

                     V dňoch 21. – 22. októbra 2021 Komisia Stálemu výboru pre rastliny, zvieratá, potraviny a krmivá predložila revíznu správu o účinnej látke Bacillus amyloliquefaciens kmeň IT-45 a návrh tohto nariadenia týkajúci sa účinnej látky Bacillus amyloliquefaciens kmeň IT-45.

                     (7)

                     Žiadatelia mali možnosť predložiť k revíznej správe pripomienky.

                     (8)

                     Zistilo sa, že v prípade jedného reprezentatívneho použitia minimálne jedného prípravku na ochranu rastlín s obsahom danej účinnej látky, ako bolo preskúmané a podrobne opísané v revíznej správe, sú kritériá schválenia stanovené v článku 4 nariadenia (ES) č. 1107/2009 splnené.

                     (9)

                     Keďže sa Komisia domnieva, že Bacillus amyloliquefaciens kmeň IT-45 je účinná látka s nízkym rizikom podľa článku 22 nariadenia (ES) č. 1107/2009 a keďže možno očakávať, že prípravky na ochranu rastlín obsahujúce uvedenú látku predstavujú len nízke riziko pre zdravie ľudí, zdravie zvierat a životné prostredie, uvedenú účinnú látku možno schváliť až na obdobie 15 rokov. Nezistila sa žiadna kritická oblasť vzbudzujúca obavy, pokiaľ ide o ľudí, zvieratá a životné prostredie.

                     (10)

                        Bacillus amyloliquefaciens kmeň IT-45 je mikroorganizmus, ktorý zároveň spĺňa podmienky stanovené v článku 22 ods. 2 nariadenia (ES) č. 1107/2009 v spojení s bodom 5.2 prílohy II k uvedenému nariadeniu. Preto je vhodné schváliť Bacillus amyloliquefaciens kmeň IT-45 ako látku s nízkym rizikom.

                     (11)

                     Vykonávacie nariadenie Komisie (EÚ) č. 540/2011 (3) by sa preto malo v súlade s článkom 13 ods. 4 nariadenia (ES) č. 1107/2009 zodpovedajúcim spôsobom zmeniť.

                     (12)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Schválenie účinnej látky
            Účinná látka Bacillus amyloliquefaciens kmeň IT-45 špecifikovaná v prílohe I sa schvaľuje.

            Článok 2
            Zmeny vykonávacieho nariadenia (EÚ) č. 540/2011
            Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. februára 2022

                  Za Komisiu

                  predsedníčka

               Ursula VON DER LEYEN

            (1)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

            (2)  Conclusion on the Peer review of the pesticide risk assessment of the active substance Bacillus amyloliquefaciens strain IT-45. (Závery partnerského preskúmania hodnotenia účinnej látky Bacillus amyloliquefaciens kmeň IT-45 z hľadiska rizika pesticídov.) Vestník EFSA (EFSA Journal) (2021) 19(5):6594, https://doi.org/10.2903/j.efsa.2021.6594.

            (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

            PRÍLOHA I

                        Bežný názov, identifikačné čísla

                        Názov IUPAC

                        Čistota (1)

                        Dátum schválenia

                        Koniec platnosti schválenia

                        Osobitné ustanovenia

                           Bacillus amyloliquefaciens

                        IT-45

                        neuvádza sa

                        Nominálny obsah účinnej látky Bacillus amyloliquefaciens kmeň IT-45 v technickom produkte a prípravku je: minimálne: 2 x 1013 JTK/kg, maximálne: 6 x 1014 JTK/kg.
                        Žiadne relevantné nečistoty

                        27. február 2022

                        27. február 2037

                        Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o účinnej látke Bacillus amyloliquefaciens kmeň IT-45.

               (1)  Ďalšie podrobnosti o identite a špecifikácii účinnej látky sú uvedené v revíznej správe.

            PRÍLOHA II
            V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:

                           Číslo

                           Bežný názov, identifikačné čísla

                           Názov IUPAC

                           Čistota (1)

                           Dátum schválenia

                           Koniec platnosti schválenia

                           Osobitné ustanovenia

                           „35

                              Bacillus amyloliquefaciens kmeň IT-45

                           neuvádza sa

                           Nominálny obsah účinnej látky Bacillus amyloliquefaciens kmeň IT-45 v technickom produkte a prípravku je: minimálne: 2 x 1013 JTK/kg, maximálne: 6 x 1014 JTK/kg.
                           Žiadne relevantné nečistoty

                           27. február 2022

                           27. február 2037

                           Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o účinnej látke Bacillus amyloliquefaciens kmeň IT-45.

               (1)  Ďalšie podrobnosti o identite a špecifikácii účinnej látky sú uvedené v revíznej správe. “


title: Vykonávacie nariadenie Komisie (EÚ) 2022/160 zo 4. februára 2022, ktorým sa stanovuje jednotná minimálna frekvencia určitých úradných kontrol na overenie dodržiavania požiadaviek Únie na zdravie zvierat v súlade s nariadením Európskeho parlamentu a Rady (EÚ) 2017/625 a ktorým sa zrušujú nariadenia (ES) č. 1082/2003 a (ES) č. 1505/2006 (Text s významom pre EHP)

text:
                  7.2.2022

                  SK

                  Úradný vestník Európskej únie

                  L 26/11

         VYKONÁVACIE NARIADENIE KOMISIE (EÚ) 2022/160
         zo 4. februára 2022,
         ktorým sa stanovuje jednotná minimálna frekvencia určitých úradných kontrol na overenie dodržiavania požiadaviek Únie na zdravie zvierat v súlade s nariadením Európskeho parlamentu a Rady (EÚ) 2017/625 a ktorým sa zrušujú nariadenia (ES) č. 1082/2003 a (ES) č. 1505/2006
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 20 ods. 3 prvý pododsek písm. a),
         keďže:

                     (1)

                     V nariadení (EÚ) 2017/625 sa stanovujú všeobecné pravidlá úradných kontrol vykonávaných príslušným orgánom na účely overovania dodržiavania pravidiel vo viacerých oblastiach vrátane zdravia zvierat, a to na základe rizika a s primeranou frekvenciou. V uvedenom nariadení sa stanovujú aj metódy a techniky úradných kontrol, ktoré okrem iného zahŕňajú inšpekcie priestorov, zvierat a tovaru pod kontrolou prevádzkovateľov.

                     (2)

                     V nariadení (EÚ) 2017/625 sa stanovujú jednotné praktické opatrenia na vykonávanie úradných kontrol, pokiaľ ide o jednotnú minimálnu frekvenciu úradných kontrol, ktorá sa má stanoviť, ak je to potrebné, s cieľom reagovať na špecifické nebezpečenstvá a riziká pre zdravie zvierat a overiť dodržiavanie opatrení na prevenciu a kontrolu chorôb.

                     (3)

                     Pred začatím uplatňovania nariadenia Európskeho parlamentu a Rady (EÚ) 2016/429 (2) sa v niekoľkých právnych aktoch o zdraví zvierat stanovili pravidlá týkajúce sa minimálnej frekvencie úradných kontrol, najmä inšpekcií. Nariadením (EÚ) 2016/429 sa uvedené právne akty zrušili s účinnosťou od 21. apríla 2021.

                     (4)

                     Delegovaným nariadením Komisie (EÚ) 2019/2035 (3) sa stanovujú požiadavky na schvaľovanie, okrem iného, liahní a zariadení, v ktorých sa drží hydina, zariadení na zhromažďovanie kopytníkov a hydiny, zhromažďovacích stredísk pre psy, mačky a fretky, zvieracích útulkov pre psy, mačky a fretky, kontrolných miest, zariadení na produkciu izolovaných od okolitého prostredia pre čmele, karanténnych zariadení a zariadení so špeciálnym režimom pre suchozemské zvieratá.

                     (5)

                     V delegovanom nariadení Komisie (EÚ) 2020/686 (4) sa stanovujú požiadavky na schvaľovanie zariadení pre zárodočné produkty hovädzieho dobytka, ošípaných, oviec, kôz a koňovitých, z ktorých sa môžu zárodočné produkty uvedených zvierat premiestňovať do iného členského štátu.

                     (6)

                     Delegovaným nariadením Komisie (EÚ) 2020/691 (5) sa stanovujú požiadavky na schvaľovanie určitých zariadení pre akvakultúru a skupín zariadení pre akvakultúru, v ktorých sa držia vodné živočíchy predstavujúce významné riziko pre zdravie zvierat.

                     (7)

                     Je dôležité, aby príslušný orgán prostredníctvom pravidelných úradných kontrol, najmä prostredníctvom inšpekcií uvedených v článku 14 písm. b) nariadenia (EÚ) 2017/625, overil, či sú zvieratá a zárodočné produkty naďalej držané a produkované za jednotných podmienok schvaľovania zariadení, ktoré sú určené na zmiernenie rizík a nebezpečenstiev spojených s chorobami uvedenými v nariadení (EÚ) 2016/429 a s objavujúcimi sa chorobami. S cieľom reagovať na uvedené spoločné nebezpečenstvá a riziká pre zdravie ľudí a zvierat, ktoré tieto choroby predstavujú, by sa v tomto nariadení mala stanoviť jednotná minimálna frekvencia inšpekcií v určitých schválených zariadeniach.

                     (8)

                     V prípade schválených zariadení pre zárodočné produkty by sa pri každej jednotnej minimálnej frekvencii inšpekcií mal zohľadniť nesezónny charakter odberu spermy hovädzieho dobytka a ošípaných.

                     (9)

                     Pri každej jednotnej minimálnej frekvencii inšpekcií v určitých schválených zariadeniach pre akvakultúru a schválených skupinách zariadení pre akvakultúru by sa mala zohľadniť klasifikácia rizika uvedeného zariadenia alebo skupiny zariadení v súlade s delegovaným nariadením Komisie (EÚ) 2020/689 (6).

                     (10)

                     Pokiaľ ide o identifikáciu a registráciu určitých zvierat, v nariadení Komisie (ES) č. 1082/2003 (7) a nariadení Komisie (ES) č. 1505/2006 (8) sa stanovuje minimálna úroveň kontrol, ktoré sa majú každoročne vykonávať v zariadeniach, v ktorých sa drží hovädzí dobytok, ovce a kozy, ako aj počet zvierat, ktoré sa majú skontrolovať v každom z týchto zariadení.

                     (11)

                     V delegovanom nariadení (EÚ) 2019/2035 sa stanovujú aj podrobné požiadavky na identifikáciu a registráciu hovädzieho dobytka, oviec a kôz s cieľom zabezpečiť ich vysledovateľnosť.

                     (12)

                     Hovädzí dobytok, ovce alebo kozy, ktoré nie sú identifikované ani registrované v súlade s požiadavkami stanovenými v delegovanom nariadení (EÚ) 2019/2035, môžu zohrávať úlohu pri šírení chorôb uvedených v nariadení (EÚ) 2016/429 a objavujúcich sa chorôb. S cieľom zmierniť toto spoločné nebezpečenstvo a riziko pre zdravie ľudí a zvierat, pravidelne overovať dodržiavanie požiadaviek stanovených v delegovanom nariadení (EÚ) 2019/2035 zo strany prevádzkovateľov a zabezpečiť jednotné vykonávanie nariadenia (EÚ) 2017/625 by sa mala stanoviť jednotná minimálna frekvencia inšpekcií počas vykonávania úradných kontrol identifikácie a registrácie hovädzieho dobytka, oviec a kôz.

                     (13)

                     Delegovaným nariadením (EÚ) 2019/2035 sa výslovne nezrušili nariadenia (ES) č. 1082/2003 a (ES) č. 1505/2006. S cieľom zabezpečiť právnu istotu by sa uvedené nariadenia mali týmto nariadením zrušiť.

                     (14)

                     Pravidlá stanovené v tomto nariadení by sa mali uplatňovať na Spojené kráľovstvo, pokiaľ ide o Severné Írsko, v súlade s článkom 5 ods. 4 Protokolu o Írsku/Severnom Írsku k Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu v spojení s prílohou 2 k uvedenému protokolu.

                     (15)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Predmet úpravy a rozsah pôsobnosti
            Týmto nariadením sa stanovuje jednotná minimálna frekvencia úradných kontrol, najmä inšpekcií, pokiaľ ide o zvieratá a zárodočné produkty a podmienky, za ktorých sa držia alebo produkujú v týchto zariadeniach:

                        a)

                        schválené zariadenia pre držané suchozemské zvieratá a násadové vajcia uvedené v článku 1 ods. 1 písm. a) delegovaného nariadenia (EÚ) 2019/2035;

                        b)

                        schválené zariadenia pre zárodočné produkty uvedené v článku 3 delegovaného nariadenia (EÚ) 2020/686;

                        c)

                        určité zariadenia pre akvakultúru schválené podľa článku 176 ods. 1 nariadenia (EÚ) 2016/429 a skupiny zariadení pre akvakultúru schválené podľa článku 177 uvedeného nariadenia;

                        d)

                        registrované zariadenia pre držané suchozemské zvieratá uvedené v článku 1 ods. 1 písm. a) delegovaného nariadenia (EÚ) 2019/2035, v ktorých sa drží hovädzí dobytok, ovce alebo kozy.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov stanovené v nariadení (EÚ) 2016/429, delegovanom nariadení (EÚ) 2019/2035, delegovanom nariadení (EÚ) 2020/686, delegovanom nariadení (EÚ) 2020/688 (9) a delegovanom nariadení (EÚ) 2020/990 (10):

                        a)

                        „zariadenie“ podľa vymedzenia v článku 4 bode 27 nariadenia (EÚ) 2016/429;

                        b)

                        „liaheň“ podľa vymedzenia v článku 4 bode 47 nariadenia (EÚ) 2016/429;

                        c)

                        „zhromažďovanie“ podľa vymedzenia v článku 4 bode 49 nariadenia (EÚ) 2016/429;

                        d)

                        „zhromažďovacie stredisko pre psy, mačky a fretky“ podľa vymedzenia v článku 2 bode 7 delegovaného nariadenia (EÚ) 2019/2035;

                        e)

                        „zvierací útulok“ podľa vymedzenia v článku 2 bode 8 delegovaného nariadenia (EÚ) 2019/2035;

                        f)

                        „kontrolné miesto“ podľa vymedzenia v článku 2 bode 9 delegovaného nariadenia (EÚ) 2019/2035;

                        g)

                        „zariadenie na produkciu izolované od okolitého prostredia“ podľa vymedzenia v článku 2 bode 10 delegovaného nariadenia (EÚ) 2019/2035;

                        h)

                        „schválené karanténne zariadenie“ podľa vymedzenia v článku 3 bode 9 delegovaného nariadenia (EÚ) 2020/688;

                        i)

                        „zariadenie so špeciálnym režimom“ podľa vymedzenia v článku 4 bode 48 nariadenia (EÚ) 2016/429;

                        j)

                        „schválené zariadenie pre zárodočné produkty“ podľa vymedzenia v článku 2 bode 2 delegovaného nariadenia (EÚ) 2020/686;

                        k)

                        „schválené zariadenie pre akvakultúru“ podľa vymedzenia v článku 2 bode 10 delegovaného nariadenia (EÚ) 2020/990;

                        l)

                        „schválená skupina zariadení pre akvakultúru“ podľa vymedzenia v článku 2 bode 11 delegovaného nariadenia (EÚ) 2020/990.

            Článok 3
            Jednotná minimálna frekvencia inšpekcií v určitých schválených zariadeniach
            Príslušné orgány členských štátov (11) vykonávajú aspoň raz za kalendárny rok úradné kontroly, najmä inšpekcie, pokiaľ ide o zvieratá a násadové vajcia a podmienky, za ktorých sa tieto zvieratá a násadové vajcia držia alebo produkujú v týchto typoch zariadení na ich území, ktoré boli schválené príslušným orgánom:

                        a)

                        liahne a zariadenia, v ktorých sa drží hydina;

                        b)

                        zariadenia na zhromažďovanie kopytníkov a hydiny;

                        c)

                        zhromažďovacie strediská pre psy, mačky a fretky;

                        d)

                        zvieracie útulky pre psy, mačky a fretky;

                        e)

                        kontrolné miesta;

                        f)

                        zariadenia na produkciu izolované od okolitého prostredia pre čmele;

                        g)

                        schválené karanténne zariadenia;

                        h)

                        zariadenia so špeciálnym režimom.

            Článok 4
            Jednotná minimálna frekvencia inšpekcií v schválených zariadeniach pre zárodočné produkty
            Príslušné orgány členských štátov vykonávajú úradné kontroly, najmä inšpekcie, pokiaľ ide o zárodočné produkty, okrem násadových vajec, a podmienky, za ktorých sa uvedené zárodočné produkty produkujú každý kalendárny rok v týchto typoch zariadení na ich území, ktoré boli schválené príslušným orgánom:

                        a)

                        aspoň dvakrát za kalendárny rok v inseminačných staniciach na odber spermy hovädzieho dobytka a ošípaných;

                        b)

                        aspoň raz za kalendárny rok v:

                                    i)

                                    inseminačných staniciach na odber spermy oviec, kôz a koňovitých;

                                    ii)

                                    tímoch pre odber alebo produkciu embryí;

                                    iii)

                                    zariadeniach na spracovanie zárodočných produktov;

                                    iv)

                                    inseminačných staniciach na skladovanie zárodočných produktov.

            Článok 5
            Jednotná minimálna frekvencia inšpekcií v určitých schválených zariadeniach pre akvakultúru a v určitých schválených skupinách zariadení pre akvakultúru
            Príslušný orgán členského štátu vykonáva úradné kontroly, najmä inšpekcie, pokiaľ ide o živočíchy akvakultúry a podmienky, za ktorých sa uvedené živočíchy držia v určitých schválených zariadeniach pre akvakultúru a schválených skupinách zariadení pre akvakultúru na jeho území. Pri uvedených úradných kontrolách sa zohľadňuje klasifikácia rizík schváleného zariadenia pre akvakultúru alebo schválenej skupiny zariadení pre akvakultúru určená príslušným orgánom podľa časti 1 kapitoly 1 bodu 1.2 prílohy VI k delegovanému nariadeniu (EÚ) 2020/689 alebo klasifikácia rizík zariadení v závislých kompartmentoch podľa článku 73 ods. 3 písm. b) uvedeného nariadenia, a to takto:

                        a)

                        zariadenia s vysokým rizikom sa kontrolujú aspoň raz za kalendárny rok;

                        b)

                        zariadenia so stredným rizikom sa kontrolujú aspoň raz za dva kalendárne roky;

                        c)

                        zariadenia s nízkym rizikom sa kontrolujú aspoň raz za tri kalendárne roky.

            Článok 6
            Jednotná minimálna frekvencia inšpekcií v zariadeniach, v ktorých sa drží hovädzí dobytok, ovce a kozy
            Príslušný orgán členského štátu vykonáva úradné kontroly, najmä inšpekcie, pokiaľ ide o identifikáciu a registráciu hovädzieho dobytka, oviec a kôz každý kalendárny rok aspoň v 3 % zariadení na jeho území, v ktorých sa tieto zvieratá držia.

            Článok 7
            Zrušenie právnych aktov

               1.   Nariadenia (ES) č. 1082/2003 a (ES) č. 1505/2006 sa zrušujú.

               2.   Odkazy na zrušené nariadenia sa považujú za odkazy na toto nariadenie a znejú v súlade s tabuľkou zhody uvedenou v prílohe.

            Článok 8
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. februára 2022

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 95, 7.4.2017, s. 1.

            (2)  Nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (Ú. v. EÚ L 084, 31.3.2016, s. 1).

            (3)  Delegované nariadenie Komisie (EÚ) 2019/2035 z 28. júna 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení, ktoré držia suchozemské zvieratá, a liahní a vysledovateľnosti určitých držaných suchozemských zvierat a násadových vajec (Ú. v. EÚ L 314, 5.12.2019, s. 115).

            (4)  Delegované nariadenie Komisie (EÚ) 2020/686 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o schvaľovanie zariadení pre zárodočné produkty, požiadavky na vysledovateľnosť a na zdravie zvierat pri premiestňovaní zárodočných produktov určitých držaných suchozemských zvierat v rámci Únie (Ú. v. EÚ L 174, 3.6.2020, s. 1).

            (5)  Delegované nariadenie Komisie (EÚ) 2020/691 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení pre akvakultúru a prepravcov vodných živočíchov (Ú. v. EÚ L 174, 3.6.2020, s. 345).

            (6)  Delegované nariadenie Komisie (EÚ) 2020/689 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá dohľadu, eradikačných programov a štatútu bez výskytu choroby pre určité choroby zo zoznamu a objavujúce sa choroby (Ú. v. EÚ L 174, 3.6.2020, s. 211).

            (7)  Nariadenie Komisie (ES) č. 1082/2003 z 23. júna 2003, ktoré stanovuje podrobné pravidlá na vykonanie nariadenia (ES) č. 1760/2000 Európskeho parlamentu a Rady vzhľadom na minimálnu úroveň kontrol, ktoré sa majú vykonať v rámci systému na identifikáciu a registráciu hovädzieho dobytka (Ú. v. EÚ L 156, 25.6.2003, s. 9).

            (8)  Nariadenie Komisie (ES) č. 1505/2006 z 11. októbra 2006, ktorým sa implementuje nariadenie Rady (ES) č. 21/2004, pokiaľ ide o minimálnu úroveň kontrol, ktoré sa majú vykonať v súvislosti s identifikáciou a registráciou oviec a kôz (Ú. v. EÚ L 280, 12.10.2006, s. 3).

            (9)  Delegované nariadenie Komisie (EÚ) 2020/688 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat pri premiestňovaní suchozemských zvierat a násadových vajec v rámci Únie (Ú. v. EÚ L 174, 3.6.2020, s. 140).

            (10)  Delegované nariadenie Komisie (EÚ) 2020/990 z 28. apríla 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o požiadavky na zdravie zvierat a certifikáciu v prípade premiestňovania vodných živočíchov a produktov živočíšneho pôvodu z vodných živočíchov v rámci Únie (Ú. v. EÚ L 221, 10.7.2020, s. 42).

            (11)  V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 protokolu o Írsku/Severnom Írsku v spojení s prílohou 2 k uvedenému protokolu, odkazy na „členské štáty“ zahŕňajú na účely tohto nariadenia Spojené kráľovstvo, pokiaľ ide o Severné Írsko.

            PRÍLOHA
            Tabuľky zhody uvedené v článku 7 ods. 2
            1.   Nariadenie (ES) č. 1082/2003

                        Nariadenie (ES) č. 1082/2003

                        Toto nariadenie

                        Článok 1

                        –

                        článok 2 ods. 1

                        Článok 6

                        článok 2 ods. 2

                        –

                        článok 2 ods. 3

                        –

                        článok 2 ods. 4

                        –

                        článok 2 ods. 5

                        –

                        článok 2 ods. 6

                        –

                        Článok 3

                        –

                        Článok 4

                        –

                        Článok 5

                        –

                        príloha I

                        –

                  2.   Nariadenie (ES) č. 1505/2006

                        Nariadenie (ES) č. 1505/2006

                        Toto nariadenie

                        Článok 1

                        –

                        Článok 2

                        –

                        Článok 3

                        –

                        Článok 4

                        –

                        článok 5 ods. 1 prvý pododsek

                        Článok 6

                        článok 5 ods. 1 druhý pododsek

                        –

                        článok 5 ods. 2 prvý pododsek

                        –

                        článok 5 ods. 2 druhý pododsek

                        –

                        Článok 6

                        –

                        Článok 7

                        –

                        príloha

                        –


title: Vykonávacie nariadenie Komisie (EÚ) 2022/158 zo 4. februára 2022, ktorým sa mení vykonávacie nariadenie (EÚ) 2020/1641 týkajúce sa dovozu živých, chladených, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu zo Spojených štátov amerických (Text s významom pre EHP)

text:
                  7.2.2022

                  SK

                  Úradný vestník Európskej únie

                  L 26/1

         VYKONÁVACIE NARIADENIE KOMISIE (EÚ) 2022/158
         zo 4. februára 2022,
         ktorým sa mení vykonávacie nariadenie (EÚ) 2020/1641 týkajúce sa dovozu živých, chladených, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu zo Spojených štátov amerických
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (1), a najmä na jeho článok 129 ods. 1,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (2), a najmä na jeho článok 238 ods. 3,
         keďže:

                     (1)

                     V nariadení (EÚ) 2017/625 sa stanovujú všeobecné pravidlá vykonávania úradných kontrol na overenie dodržiavania pravidiel zameraných na predchádzanie rizikám, ktorým sú ľudia a zvieratá vystavené buď priamo alebo prostredníctvom životného prostredia, na odstraňovanie týchto rizík alebo ich znižovanie na prijateľnú úroveň.

                     (2)

                     V nariadení (EÚ) 2017/625 sa predovšetkým stanovujú všeobecné podmienky vstupu zvierat a tovaru z tretích krajín alebo ich regiónov do Únie vrátane potravín určených na ľudskú spotrebu. Článkom 129 nariadenia (EÚ) 2017/625 sa Komisia splnomocňuje uznať, že opatrenia uplatňované tretími krajinami alebo ich regiónmi sú rovnocenné s požiadavkami stanovenými v určitých pravidlách podľa článku 1 ods. 2 uvedeného nariadenia, ak tretie krajiny v tejto súvislosti poskytnú objektívny dôkaz. Uvedeným článkom sa Komisia ďalej splnomocňuje stanoviť podmienky, ktorými sa riadi vstup takýchto zvierat a tovaru z dotknutých tretích krajín alebo ich regiónov do Únie, najmä pokiaľ ide o povahu a obsah úradných certifikátov alebo potvrdení, ktoré sa majú prikladať k týmto komoditám.

                     (3)

                     V súlade s vykonávacím nariadením Komisie (EÚ) 2020/1641 (3) sú opatrenia na ochranu zdravia ľudí v súvislosti s produkciou a uvádzaním živých, chladených, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu na trh, ktoré sa uplatňujú v Spojených štátoch, a to v štátoch Massachusetts a Washington, rovnocenné s požiadavkami stanovenými v pravidlách týkajúcich sa bezpečnosti potravín podľa článku 1 ods. 2 písm. a) nariadenia (EÚ) 2017/625.

                     (4)

                     Vykonávacím nariadením (EÚ) 2020/1641 sa stanovuje vzor úradného certifikátu na dovoz živých, chladených, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu zo Spojených štátov. Vo vzore úradného certifikátu sa vyžaduje, aby úradný inšpektor potvrdil, že opatrenia uplatňované na produkciu uvedených komodít a ich uvádzanie na trh sú rovnocenné s požiadavkami stanovenými v pravidlách týkajúcich sa bezpečnosti potravín podľa článku 1 ods. 2 písm. a) nariadenia (EÚ) 2017/625.

                     (5)

                     V súlade s opatreniami dohodnutými s oddelením Úradu pre potraviny a liečivá Spojených štátov, ktoré je zodpovedné za vývoz živých, chladených, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu do Únie, by sa vzor úradného certifikátu stanovený vo vykonávacom nariadení (EÚ) 2020/1641 mal prispôsobiť príslušnému formátu na vývoz týchto komodít do Únie. Konkrétne by sa mal vo vzore úradného certifikátu uvádzať dátum odchodu zásielok. Okrem toho by sa v ňom uviesť informácie o tom, či sú dané komodity certifikované na ľudskú spotrebu alebo pre konečného spotrebiteľa.

                     (6)

                     Okrem požiadaviek na verejné zdravie uvedených vo vzore úradného certifikátu stanovenom vo vykonávacom nariadení (EÚ) 2020/1641 by živé lastúrniky druhov uvedených vo vykonávacom nariadení Komisie (EÚ) 2018/1882 (4), ktoré sú určené na ľudskú spotrebu, a produkty živočíšneho pôvodu z uvedených lastúrnikov, ktoré sú určené na ďalšie spracovanie v Únii pred ľudskou spotrebou, mali vstupovať do Únie, len ak sú sprevádzané úradným certifikátom, ktorý obsahuje príslušné potvrdenia o zdravotnom stave zvierat. V záujme splnenia požiadaviek na zdravie zvierat, ktoré poskytujú záruky rovnocenné so zárukami stanovenými v právnych predpisoch Únie, by vzor úradného certifikátu mal preto zahŕňať všeobecné požiadavky na zdravie zvierat na účely vstupu týchto komodít do Únie, ktoré sa stanovujú v článku 6 ods. 1 písm. a) a b), článku 6 ods. 2, článku 7 ods. 1 a článku 8 delegovaného nariadenia Komisie (EÚ) 2020/692 (5), a špecifické požiadavky na zdravie zvierat na účely vstupu týchto komodít do Únie, ktoré sa stanovujú v článku 167 písm. a), c) bode ii), písm. c) bode iii) a písm. d) a v článku 169 ods. 1 a 2 delegovaného nariadenia (EÚ) 2020/692.

                     (7)

                     Vykonávacie nariadenie (EÚ) 2020/1641 by sa preto malo zodpovedajúcim spôsobom zmeniť.

                     (8)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Príloha k vykonávaciemu nariadeniu (EÚ) 2020/1641 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. februára 2022

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 95, 7.4.2017, s. 1.

            (2)  Ú. v. EÚ L 84, 31.3.2016, s. 1.

            (3)  Vykonávacie nariadenie Komisie (EÚ) 2020/1641 z 5. novembra 2020 týkajúce sa dovozu živých, chladených, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu zo Spojených štátov amerických (Ú. v. EÚ L 370, 6.11.2020, s. 4).

            (4)  Vykonávacie nariadenie Komisie (EÚ) 2018/1882 z 3. decembra 2018 o uplatňovaní niektorých pravidiel prevencie a kontroly chorôb na kategórie chorôb zo zoznamu a o vytvorení zoznamu druhov a skupín druhov predstavujúcich značné riziko šírenia uvedených chorôb zo zoznamu (Ú. v. EÚ L 308, 4.12.2018, s. 21).

            (5)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).

            PRÍLOHA
            ÚRADNÝ VZOR CERTIFIKÁTU NA VSTUP DO ÚNIE ŽIVÝCH, MRAZENÝCH, CHLADENÝCH ALEBO SPRACOVANÝCH LASTÚRNIKOV, OSTNATOKOŽCOV, PLÁŠŤOVCOV A MORSKÝCH ULITNÍKOV URČENÝCH NA ĽUDSKÚ SPOTREBU ZO SPOJENÝCH ŠTÁTOV AMERICKÝCH

                           Spojené štáty (US)

                           Veterinárny certifikát na dovoz do EÚ

                        Časť II: Certifikácia

                                    II.

                                    Zdravotné informácie

                                    II.a.

                                    Referenčný kód certifikátu

                        II.b.

                                    II.1.

                                    Potvrdenie o zdravotnej neškodnosti živých, chladených, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu
                                    Ja, podpísaný, týmto potvrdzujem, že:

                                                —

                                                tu opísané produkty a ich produkcia spĺňajú príslušné normy Spojených štátov a požiadavky regulačného programu Spojených štátov pre kontrolu mäkkýšov,

                                                —

                                                tu opísané produkty sú označené ako produkty, ktoré nie sú určené na ponor do akýchkoľvek vôd EÚ a ani s týmito vodami neprídu do kontaktu,

                                                —

                                                všetok materiál z mäkkýšov cudzieho pôvodu použitý v týchto produktoch pochádza z tretích krajín/zariadení/chovných oblastí schválených na vývoz živých lastúrnikov do EÚ.

                                    (1)(2)[II.2.

                                    Potvrdenie o zdravotnom stave zvierat pre živé lastúrniky
                                    (3)
                                    druhov uvedených v zozname, ktoré sú určené na ľudskú spotrebu,
                                    Ja, podpísaný úradný veterinárny lekár, týmto potvrdzujem, že vodné živočíchy uvedené v časti I kolónke I.18 spĺňajú:

                                                II.2.1.

                                                všeobecné požiadavky na zdravie zvierat na účely vstupu do Únie, ktoré sú stanovené v článku 6 ods. 1 písm. a)(4) a b), v článku 6 ods. 2, článku 7 ods. 1 a v článku 8 delegovaného nariadenia Komisie (EÚ) 2020/692 (1);

                                                II.2.2.

                                                špecifické požiadavky na zdravie zvierat na účely vstupu komodít, na ktoré sa vzťahuje tento certifikát, do Únie, stanovené v článku 167 písm. a), písm. c) bode ii), písm. c) bode iii) a písm. d) a v článku 169 ods. 1 a 2 delegovaného nariadenia (EÚ) 2020/692.]

                           Poznámky

                        V súlade s Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, a najmä s článkom 5 ods. 4 Protokolu o Írsku/Severnom Írsku v spojení s prílohou 2 k uvedenému protokolu, odkazy na Európsku úniu v tomto certifikáte zahŕňajú Spojené kráľovstvo, pokiaľ ide o Severné Írsko.

                        Časť I:

                                    —

                                    Kolónka I.8: Región pôvodu: štát výlovu v Spojených štátoch a kód schválenej produkčnej oblasti.

                              Časť II:

                                    (1)

                                    Časť II.2. tohto certifikátu sa uplatňuje len na tieto komodity živých lastúrnikov určených na ľudskú spotrebu:

                                                a)

                                                mäkkýše druhov uvedených v zozname, ktoré sú balené a označené na ľudskú spotrebu v súlade so špecifickými požiadavkami týkajúcimi sa uvedených zvierat, ako sa stanovuje v nariadení Európskeho parlamentu a Rady (ES) č. 853/2004 (2), a ktoré už v prípade ich navrátenia do vodného prostredia nie sú schopné prežiť ako živé zvieratá;

                                                b)

                                                mäkkýše druhov uvedených v zoznam, ktoré sú určené na ľudskú spotrebu bez ďalšieho spracovania, pod podmienkou, že sú balené na účely maloobchodného predaja v súlade s požiadavkami na takéto balenia, ako sa stanovuje v nariadení (ES) č. 853/2004;

                                                c)

                                                mäkkýše druhov uvedených v zozname prepravované bez vody a ktoré sú balené a označené na ľudskú spotrebu v súlade so špecifickými požiadavkami týkajúcimi sa uvedených živočíchov, ako sa stanovuje v nariadení (ES) č. 853/2004, a ktoré sú určené na ďalšie spracovanie bez dočasného uskladnenia v mieste spracovania.

                                    (2)

                                    Časť II.2 sa neuplatňuje a mala by sa vypustiť, ak zásielka pozostáva z voľne žijúcich vodných živočíchov, ktoré sa vyloďujú z rybárskych plavidiel.

                                    (3)

                                    Druhy uvedené v stĺpcoch 3 a 4 tabuľky v prílohe k vykonávaciemu nariadeniu Komisie (EÚ) 2018/1882 (3). Druhy uvedené v stĺpci 4 danej tabuľky sa považujú za vektory len za podmienok stanovených v článku 171 ods. 1 delegovaného nariadenia (EÚ) 2020/692.

                                    (4)

                                    Ak je choroba relevantná a podlieha oznamovacej povinnosti.

                                    (5)

                                    Podpíše:

                                                —

                                                úradný veterinárny lekár po vyplnení potvrdenia o zdravotnom stave zvierat uvedeného v časti II.2;

                                                —

                                                certifikujúci úradník alebo úradný veterinárny lekár v prípade vypustenia potvrdenia o zdravotnom stave zvierat uvedeného v časti II.2.

                           [Úradný veterinárny lekár]
                           (5)
                           /[Certifikujúci úradník]
                           (5

                              )

                        Meno (veľkými písmenami) _______________________________
                        Kvalifikácia a titul _______________________________
                        Dátum _______________________________
                        Podpis _______________________________
                        Pečiatka

               (1)  Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429 Európskeho parlamentu a Rady, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v. EÚ L 174, 3.6.2020, s. 379).

               (2)  Nariadenie Európskeho parlamentu a Rady (ES) č. 853/2004 z 29. apríla 2004 ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).

               (3)  Vykonávacie nariadenie Komisie (EÚ) 2018/1882 z 3. decembra 2018 o uplatňovaní niektorých pravidiel prevencie a kontroly chorôb na kategórie chorôb zo zoznamu a o vytvorení zoznamu druhov a skupín druhov predstavujúcich značné riziko šírenia uvedených chorôb zo zoznamu (Ú. v. EÚ L 308, 4.12.2018, s. 21).